
от  д-р ЛОРИС МАНУЕЛЯН 

  
 ЗАМЕСТНИК-КМЕТ НА ОБЩИНА БУРГАС
Относно: Предоставяне на безвъзмездна финансова помощ в полза на професионален приемен родител – Пенка Пенева Бъчварова
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило искане с Вх. № 94-01-23416/08.07.2013г. от Пенка Пенева Бъчварова с постоянен адрес гр. Бургас, к/с „ “ бл.  , вх.  , ет.  , за предоставяне на еднократна финансова помощ.
Г-жа Бъчварова е на 52г. Омъжена. Съпруга й работи, като шофьор на автобус във фирма „М-БУС“ – Бургас. От брака си съпрузите имат три деца: Петьо Бъчваров на 23г., Анастасия Бъчварова на 21г. и Иванина Бъчварова на 19 г. 
От 26.03.2010г. в семейството на г-жа Бъчварова се отглежда дете на 10г. Момчето е настанено по реда на чл. 26 от Закон за закрила на детето, като в семейство на близки със заповед на директора на дирекция „Социално подпомагане“ – Бургас, тъй като единственият родител – неговата майка е починала.

Семейство Бъчварови живеят на посочения постоянен адрес в собствен тристаен апартамент. В дома има добри условия за отглеждане на едно дете на приемна грижа.

Г-жа Бъчварова е преминала курса на задължително индивидуално обучение за кандидати за професионални приемни родители, по програма, утвърдена от Министерство на труда и социалната политика, за което има издадено удостоверение.

Като основен мотив за желанието си да стане приемен родител, г-жа Бъчварова изтъква, че има потребност да се грижи за още едно дете лишено от родителска ласка и грижа.
Малолетната М.Д.М. е на 3г. родено в гр. Бургас. Детето се отглежда институционално от рождението си. Със заповед на директора на дирекция „Социално подпомагане" Бургас, същото е настанено по административен ред в ДМСГД – Бургас до навършване на тригодишна възраст. Към настоящият момент детето е клинично здраво. По време на институционалното му отглеждане майката редовно се е интересувала от положението на детето си и го е посещавала в ДМСГД Бургас. През този период мярката е прекратена със заповед № ЗД-РД03/10/18.10.2012 г. на директора на дирекция „Социално подпомагане" - гр. Бургас, и малолетната е настанена за отглеждане в приемно семейство на г-жа Пенка Бъчварова.
Момичето е емоционално привързано към приемното семейство, бързо се адаптира към семейната среда и има изграден дневен режим. От срещите с приемната майка е констатирано, че детето се чувства спокойно и щастливо в присъствието й, общува свободно с нея и близките й, изразява положително отношение и привързаност. От своя страна майката проявява умения и подход да предразположи детето, същата притежава личностни качества и житейски опит. 
Изградените взаимоотношения на привързаност и подкрепа между детето и приемното семейство, както и осигурената спокойна семейна среда за него, благоприятства неговото физеческо, психическо, образователно и социално развитие.

От гореизложеното може да се приеме, че приемното семейство осигурява към настоящия момент по-добър начин на основните потребности на детето от спокойна и сигурна среда.

Предвид изложеното и на основание Правилник за финансово подпомагане на приемни семейства, живущи на територията на община Бургас, предлагам Общински съвет Бургас да вземе следното:
 Р Е Ш Е Н И Е:
Да се предостави на професионален приемен родител – Пенка Пенева Бъчварова, ЕГН   с постоянен адрес гр. Бургас, к/с „Братя Миладинови“ бл.  , вх.  , ет.  , еднократно сума от 1 000 (хиляда) лева.
Приложения: 
1. Копие на Искане за подпомагане с Вх. № 94-01-23416/08.07.2013г.

2. Копие на Заповед № 1203/485/01.09.2010г. за утвърждаване на Пенка Пенева Бъчварова за професионален приемен родител от Директора на Дирекция „Социално подпомагане" – Бургас.
3. Копие на Заповед № ЗД-РД03/10/18.10.2012 г. на директора на дирекция „Социално подпомагане" - гр. Бургас, относно настаняване на детето М.Д.М.
Д-Р ЛОРИС МАНУЕЛЯН

Заместник-кмет „Здравеопазване, превенции, социални дейности, трудова заетост и спорт” 

Съгласували:

КРАСИМИР СТОЙЧЕВ

Заместник-кмет „Бюджет, финанси, икономика и стопански дейности“

Златина Караиванова

Началник отдел „Бюджет“

Тодор Вълчев

старши юрисконсулт в дирекция “Здравеопазване, социални дейности, превенции и спорт” 
Изготвил:

Елена Рунева

Старши експерт в дирекция „Здравеопазване, социални дейности, превенции и спорт” 

